

**"Қазақстан Республикасының кейбір заңнамалық актілеріне сауда-өнеркәсіптік палаталары қызметінің мәселелері бойынша өзгерістер мен толықтырулар енгізу туралы" Қазақстан Республикасының 2009 жылғы 11 шілдедегі Заңын іске асыру жөніндегі шаралар туралы**

Қазақстан Республикасы Премьер-Министрінің 2009 жылғы 17 қыркүйектегі N 136-ө Өкімі

      1. Қоса беріліп отырған "Қазақстан Республикасының кейбір заңнамалық актілеріне сауда-өнеркәсіптік палаталары қызметінің мәселелері бойынша өзгерістер мен толықтырулар енгізу туралы" Қазақстан Республикасының 2009 жылғы 11 шілдедегі Заңын іске асыру мақсатында қабылдануы қажет нормативтік құқықтық актілердің тізбесі (бұдан әрі - тізбе) бекітілсін.

      2. Қазақстан Республикасы Индустрия және сауда министрлігі:

      1) орталық мемлекеттік органдармен бірлесіп, тізбеге сәйкес нормативтік құқықтық актілердің жобаларын әзірлесін және белгіленген тәртіппен Қазақстан Республикасының Үкіметіне бекітуге енгізсін;

      2) тиісті ведомстволық нормативтік құқықтық актілер қабылдасын және Қазақстан Республикасының Үкіметін қабылданған шаралар туралы хабардар етсін.

*Премьер-Министр                                  К. Мәсімов*

Қазақстан Республикасы

Премьер-Министрінің

2009 жылғы 17 қыркүйектегі

N 136-ө өкімімен

бекітілген

**"Қазақстан Республикасының кейбір заңнамалық актілеріне**

**сауда-өнеркәсіптік палаталары қызметінің мәселелері бойынша**

**өзгерістер мен толықтырулар енгізу туралы" Қазақстан**

**Республикасының 2009 жылғы 11 шілдедегі Заңын іске асыру**

**мақсатында қабылдануы қажет нормативтік құқықтық актілердің**

**тізбесі**

|  |  |  |  |  |
| --- | --- | --- | --- | --- |
| **Р/с**
**N** | **Нормативтік құқықтық актінің атауы** | **Акт нысаны** | **Орындауға жауапты мемлекеттік орган** | **Орындалу мерзімі** |
| **1** | **2** | **3** | **4** | **5** |
| 1. | Тауар шығарылған елді анықтау, тауардың шығу тегі туралы сараптама актісін жасау және беру әрі тауардың шығу тегі туралы сертификатты ресімдеу, куәландыру және беру жөніндегі ережені бекіту туралы | Қазақстан Республикасы Үкіметінің қаулысы | ИСМ, Қаржымині | 2009 жылғы қыркүйек |
| 2. | Ішкі айналымға арналған тауардың шығу тегі туралы сертификатты беруге уәкілетті органды анықтау туралы | Қазақстан Республикасы Үкіметінің қаулысы | ИСМ | 2009 жылғы қыркүйек |
| 3. | Сәйкестікті растау, тауардың шыққан елін анықтау және аккредиттеу жөніндегі сарапшы-аудиторларды аттестаттау ережесін бекіту туралы | ИСМ бұйрығы | ИСМ | 2009 жылғы қыркүйек |
| 4. | Тауар шығарылған елді анықтау жөніндегі сарапшы-аудиторлардың қызметін жүзеге асыру ережесін бекіту туралы | ИСМ бұйрығы | ИСМ | 2009 жылғы қыркүйек |

**Ескертпе: аббревиатуралардың толық жазылуы:**

ИСМ - Қазақстан Республикасы Индустрия және сауда министрлігі

Қаржымині - Қазақстан Республикасы Қаржы министрлігі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК